Diari Oficial de la Generalitat Valenciana


Sumari del DOGV 6061, del 21-07-2009 (2009/8509)

ORDE de 10 de juliol de 2009 de la Conselleria de Presidència, per la qual es modifica el sistema de provisió del lloc de Secretaria de la Mancomunitat de Promoció Econòmica Vega Baixa.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6061

Data del DOGV
:   21-07-2009

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2009/8509


Data del document
:   10-07-2009

Organisme emissor
:   Conselleria de Presidència

Tipus de document
:   Ordre

ORDE de 10 de juliol de 2009 de la Conselleria de Presidència, per la qual es modifica el sistema de provisió del lloc de Secretaria de la Mancomunitat de Promoció Econòmica Vega Baixa. [2009/8509]  
Per Ordre de 20 d'octubre de 1998 de la Conselleria de Presidència, publicada en el DOCV número 3.379, de 24 de novembre de 1998, es va aprovar la creació, classificació i exempció de l'obligació de mantindre el lloc de Secretaria de la Mancomunitat de Promoció Econòmica Vega Baixa i que les funcions reservades al dit lloc foren exercides per funcionari amb habilitació de caràcter estatal d'algun dels municipis que la integren per mitjà del sistema d'acumulació.  
El Ple de la Mancomunitat, en sessió celebrada el dia 31 de març de 2009, va acordar sol·licitar a la Conselleria de Presidència la modificació del sistema de provisió del lloc de treball de Secretaria-Intervenció i que les funcions s'exercisquen per funcionari amb habilitació de caràcter estatal, per mitjà del sistema d'acumulació, sense limitar-ho que pertanga a un municipi de la Mancomunitat.  
Sol·licitat el preceptiu informe a la Diputació Provincial d'Alacant, este ha sigut emés en sentit favorable a la modificació del sistema de provisió sol·licitada per la Mancomunitat.  
L'expedient ha sigut tramitat d'acord amb les prescripcions legals.  
De conformitat amb el que disposa la Disposició Transitòria Sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la Disposició Addicional 2ª del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'Escala de funcionaris d'Administració Local amb habilitació de caràcter nacional, que s'entendran referides a l'Escala de funcionaris amb habilitació de caràcter estatal.  
En virtut d'això, i fent ús de les competències atribuïdes per l'article 2.2 a) i c) del Decret 159/97, de 29 d'abril, del Govern Valencià, pel qual s'aprova el Reglament regulador de competències de la Generalitat relatives als funcionaris amb habilitació de caràcter estatal,   
Ordene  
Modificar el sistema de provisió del lloc de Secretaria de la Mancomunitat de Promoció Econòmica Vega Baixa. Les funcions reservades a l'esmentat lloc seran exercides per mitjà del sistema d'acumulació a una altra Secretaria.   
Contra esta ordre, que posa fi a la via administrativa, es podrà interposar recurs contenciós administratiu davant del Jutjat contenciós administratiu de València o davant del Jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació i potestativament, podrà interposar-se recurs de reposició, davant del mateix òrgan que ha dictat l'acte, en el termini d'un mes, a comptar de l'endemà de la seua publicació. Tot això de conformitat amb el que establixen els articles 107, 109, 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció contenciosa administrativa, sense perjuí que s'utilitze qualsevol altra via que es considere oportuna.  
València, 10 de juliol de 2009  
el vicepresident primer  
i conseller de Presidència  
VICENTE RAMBLA MOMPLET